Peter Skaarup (DF), 2004-05-19:
I Dansk Folkeparti kan vi ikke støtte det forslag, Enhedslisten har fremsat.
Vi synes helt klart, at det er en mulighed, man kan tage i anvendelse over for lande, som man ikke sympatiserer med i forskellige sammenhænge, at man kigger på handelsaftaler og associeringsaftaler
, men det er meget vigtigt, når man forsøger at medvirke i løsningen af konflikter, at der er en balance i tingene, og der er ikke meget balance i, at man siger: Nå ja, men Israel har forbrudt sig mod det og det, og derfor fjerner vi den her aftale, hvis man ikke tilsvarende ser på, hvad man kan gøre over for den palæstinensiske side i en tilsvarende situation, hvor man mener, at der på den palæstinensiske side bliver skabt problemer i forhold til de fredsforhandlinger, der foregår. Derfor vil det være et tilbageskridt for den balance, der skal være i en fredspolitik i Mellemøsten, at man bare lader det hele gå ud over den ene part og siger: I har gjort det og det, derfor fjerner vi den her toldaftale, som der er tale om. Samtidig må man sige, at da palæstinenserne endnu ikke har fået nogen stat, vil palæstinenserne i høj grad via deres arbejde og deres produktion være afhængige af, hvad Israel kan tjene ind på handel med andre lande og toldsamarbejde med andre lande.
Derfor kunne man meget vel forestille sig, og det vil jeg da godt spørge Enhedslisten om, om man har tænkt over, at et sådant forslag her i virkeligheden vil betyde, at de sikre tabere bliver de palæstinensere, der ikke længere har arbejde, fordi israelerne ikke kan sælge de varer, som de gerne vil sælge til EU-landene på baggrund af bl.a. en aftale som den her. Vi må sige fra Dansk Folkepartis side, at vi ikke kan støtte det forslag, der ligger fra Enhedslisten; det har vi heller ikke kunnet tidligere, og det vil vi heller ikke kunne i fremtiden, fordi det er en ensidig israelnegativ linje, Enhedslisten kører, og som vil være konsekvensen, hvis vi støtter et forslag som det her, og det kan Dansk Folkeparti ikke medvirke til.
Som sagt er der fejl på begge sider.
Vi har ikke sagt, at man skal fjerne enhver støtte til det palæstinensiske selvstyre, hvis palæstinenserne opfører sig på en fornuftig måde.
Men der har været ting, vi har ønsket fjernet, og det har bl.a. været støtten til uddannelsen af politibetjente, hvor det har vist sig, at de politibetjente står bag tortur og forsvinding af mennesker, der har været i deres varetægt.
Det har Human Rights Watch gang på gang påpeget, og Amnesty International har været efter det palæstinensiske selvstyre, og alligevel har Danmark fortsat deres bistand til det område.
Det, man så heldigvis kan overveje i fremtiden, er: Hvordan skal tingene være?
På samme måde kan man selvfølgelig overveje diverse toldaftaler og handelsaftaler, man skal bare holde sig for øje: Hvad er konsekvensen af det, man gør?
Det er det, jeg synes SF ikke helt har overvejet.
Det, der er vigtigt, er, at vi får skabt en fred.
Det er det, der er det afgørende, og ikke, om der bliver en toldaftale eller ej.
Der er
bestemt ikke noget ulogisk i den holdning, som Dansk Folkeparti har indtaget til de her ting
Der har været en ulogisk holdning
hos den tidligere socialdemokratiske regering, der ensidigt støttede den palæstinensiske side og stod bag vedtagelser i Folketinget, der i den grad var skadelige for forholdet mellem Danmark og Israel.
Det siger sig selv, at det er vi; det er vi på Vestbredden, det er vi i selvstyreområdet, lige så vel som vi er det andre steder i verden, hvor det går galt.
Der kunne vi godt nogle gange ønske os, at Socialdemokraterne ville være lidt mere optaget af at sikre, at pengene går i de rigtige lommer, f.eks. i forhold til Zimbabwe og mange af de andre lande, hvor det er gået galt under den tidligere socialdemokratiske regering. Det, der er det afgørende, og det er man nødt til at holde sig for øje i den her konflikt, er, at der skal være en balance i tingene.
Hvis man fjerner en aftale på det her område, så vil det både gå ud over israelerne og deres virksomheder, men det vil også sende et signal om, at Danmark ensidigt er efter Israel.
Det skal vi være, når israelerne begår fejl, men vi skal søreme også være det, når palæstinenserne begår fejl.